CELEX: 31976R1155
Language: bg
Date: 1976-05-18 00:00:00
Title: Регламент (ЕИО) № 1155/76 на Комисията от 18 май 1976 година за изменение на приложение II към Регламент (ЕО) № 316/68 относно стандартите за качество на листата от аспарагус

03/ 02
            
            
               BG
            
            
               Официален вестник на Европейския съюз
            
            
               149
            
         31976R1155
   
               L 130/26
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 1155/76 НА КОМИСИЯТА
   
   от 18 май 1976 година
   за изменение на приложение II към Регламент (ЕО) № 316/68 относно стандартите за качество на листата от аспарагус
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
   като има предвид, че придобитият опит показва, че специалните разпоредби за листата от аспарагус, определени в приложение II А към Регламент (ЕО) № 316/68 на Съвета от 12 март 1968 г. относно определяне на стандарти за качество за свежи рязани цветя и свежа декоративна зеленина (2), последно изменен с Регламент (ЕИО) № 802/71 (3), не отговарят на съвременните търговски практики;
   като има предвид следователно, че е необходимо приложение II А към Регламент (ЕИО) № 316/68 съответно да се измени;
   като има предвид, че Управителният комитет за живи дървета и други растения, луковици, корени и подобни на тях, рязани цветя и декоративна зеленина не е дал становище в срока, определен от неговия председател,
   ПРИЕ НАСТОЯЩИЯ РЕГЛАМЕНТ:
   Член 1
   Приложение II А към Регламент (ЕИО) № 316/68 се заменя с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 май 1976 година.
      
         
            За Комисията
         
         P. J. LARDINOIS
         
         
            Член на Комисията
         
      
   
   
      (1)  ОВ L 55, 2.3.1968 г., стр. 1.
   
      (2)  ОВ L 71, 21.3.1968 г., стр. 8.
   
      (3)  ОВ L 88, 20.4.1971 г., стр. 8.
   ПРИЛОЖЕНИЕ
   ОБЩИ СТАНДАРТИ ЗА КАЧЕСТВО ЗА СВЕЖИ ДЕКОРАТИВНИ ЛИСТА
   СПЕЦИАЛНИ РАЗПОРЕДБИ ЗА ЛИСТАТА ОТ АСПАРАГУС ASPARAGUS SPRENGERI
   I.   ПРИЛОЖНО ПОЛЕ
   Настоящите специални разпоредби се прилагат за листата от аспарагус Asparagus densiflorus (Kunth) Jessop „Sprengeri“ (Syn. Asparagus L sprengeri Rgl).
   II.   ИЗИСКВАНИЯ ЗА КАЧЕСТВО
   i)   Категория I
   Листата от Asparagus sprengeri, класирани в тази категория, трябва да бъдат:
   
               —
            
            
               добре развити, без подрязани връхчета или израстъци,
            
         
               —
            
            
               с гъсти иглички, здраво прикрепени към дръжките,
            
         
               —
            
            
               без пожълтяване,
            
         
               —
            
            
               без плодове.
            
         ii)   Категория II
   Тази категория включва листата от Asparagus sprengeri, които не отговарят на изискванията за категория I, но отговарят на изискванията за качество, предвидени за свежите листа, преди всичко що се отнася до характерното оцветяване, което изключва всякакво пожълтяване.
   III.   РАЗМЕРИ
   Измерването на дължините се извършва от основата на стеблото до горния му край. За листата от Asparagus sprengeri калибрирането трябва да отговаря най-малкото на следната таблица:
   
               
                  Код дължина
               
            
            
               
                  Дължина
               
            
         
               10
            
            
               10 до 30 см
            
         
               30
            
            
               30 до 50 см
            
         
               50
            
            
               над 50 см
            
         Стръкчетата Asparagus sprengeri в една връзка трябва да бъдат с приблизително еднаква дължина.
   IV.   ДОПУСТИМИ ОТКЛОНЕНИЯ
   А.   Допустими отклонения от качеството
   Допускат се следните отклонения от качеството за всяка единица на търговско представяне за продуктите, несъответстващи на стандарта:
   i)   Категория I
   10 % от стеблата могат да не съответстват на характеристиките за тази категория, но трябва да бъдат в съответствие с тези за категория II. Не се допускат никакви отклонения за стръкове с подрязани краища или израстъци.
   ii)   Категория II
   10 % от стеблата могат да не съответстват на характеристиките за тази категория. Евентуалните недостатъци не трябва да засягат използването на продуктите.
   Б.   Допустими отклонения от дължината
   Допускат се 10 % от броя на стръковете, чиято дължина превишава определените граници, като най-късите стръкове не трябва да бъдат с дължина по-малка с 5 см от нанесения код за дължина.
   V.   ОПАКОВАНЕ И ТЪРГОВСКИ ВИД
   А.   Търговски вид
   Листата от Asparagus sprengeri трябва да бъдат представяни на връзки по 100 г, 250 г и делими на 250 г.
   Б.   Еднородност
   Стръковете с подрязани връхчета трябва да се поставят заедно във връзки. Стръковете от една връзка трябва да бъдат с еднородни форма и цвят.
   В.   Опаковане
   Опаковката трябва да бъде такава, че да осигурява подходяща защита на продукта. Хартията и други материали в непосредствен допир с продуктите трябва да бъдат нови. В случай че върху тях има отпечатани указания, те трябва да бъдат върху външната страна на опаковката, за да не бъдат в контакт с продуктите.
   VI.   МАРКИРОВКА
   Стоките трябва да се придружават от следните указания:
   А.   Идентификация
   
               Опаковчик или
            
            
               Име и адрес или идентификация със символ
            
         
               експедитор
            
         Б.   Естество на продукта
   Asparagus sprengeri или Asparagus densiflorus и евентуално сортът.
   В.   Произход на продукта
   Зона на производство или национално, регионално или местно наименование.
   Г.   Търговски характеристики
   
               —
            
            
               категория,
            
         
               —
            
            
               минимална и максимална дължина или код дължина,
            
         
               —
            
            
               брой връзки и единично тегло на всяка връзка.
            
         Д.   Официална марка за контрол (незадължителна)
   СПЕЦИАЛНИ РАЗПОРЕДБИ ЗА ЛИСТАТА ОТ ASPARAGUS PLUMOSUS
   I.   ПОЛЕ НА ПРИЛОЖЕНИЕ
   Настоящите специални разпоредби се прилагат за листата от аспарагус Asparagus setaceus (Kunth) Jessop (Syn. Asparagus L. plumosus Bak.).
   II.   ХАРАКТЕРИСТИКИ ЗА КАЧЕСТВО
   А.   Специални характеристики
   Характерното оцветяване на вида включва гама от различни тонове на зеленото (1). Продуктите не трябва да бъдат засегнати от хлороза и трябва да имат иглички, които са с еднороден цвят.
   Листата от Asparagus Plumosus могат да бъдат под формата на:
   
               —
            
            
               длан (клончета с равномерно разположение под формата на палмов лист),
            
         
               —
            
            
               клончета с подрязани върхове (стръкове, чиито горен край е прищипан и прилича на вид на гирлянда от зеленина),
            
         Б.   Класификация
   i)   Категория I
   Листата от Asparagus Plumosus, класирани в тази категория, трябва да бъдат:
   
               —
            
            
               добре развити,
            
         
               —
            
            
               със стебло с гъсти листа,
            
         
               —
            
            
               с иглички, здраво прикрепени към дръжките.
            
         Длановидните стръкове не трябва да бъдат с подрязани краища, нито с добавки.
   Стръковете с прищипани връхчета могат да бъдат включени в тази категория.
   ii)   Категория II
   Тази категория включва листата от Asparagus Plumosus, които не отговарят на изискванията на категория I, но отговарят на характеристиките за качество, предвидени за свежите листа. Независимо от това, продуктите с недостатъци във външния вид могат да бъдат класирани в тази категория. Стръковете с подрязани краища или с добавки трябва да бъдат представени отделно.
   III.   РАЗМЕРИ
   Измерването на дължините се извършва от основата на стеблото до горния му край.
   За листата размерите трябва да отговарят най-малкото на следната таблица:
   
               
                  Код дължина
               
            
            
               
                  Дължина
               
            
         
               10
            
            
               10 до 30 см
            
         
               30
            
            
               30 до 40 см
            
         
               40
            
            
               40 до 60 см
            
         
               60
            
            
               над 60 см
            
         За стръковете с прищипани връхчета размерите трябва да отговарят на следната таблица:
   
               
                  Код дължина
               
            
            
               
                  Дължина
               
            
         
               10
            
            
               10 до 30 см
            
         
               30
            
            
               30 до 50 см
            
         
               50
            
            
               над 50 см
            
         IV.   ДОПУСТИМИ ОТКЛОНЕНИЯ
   А.   Допустими отклонения от качеството
   Допускат се следните отклонения от качеството за всяка единица на търговско представяне за продуктите, несъответстващи на стандарта:
   i)   Категория I
   10 % от стеблата може да не съответстват на характеристиките за тази категория, но трябва да бъдат в съответствие с тези за категория II.
   Що се отнася до длановидните стръкчета, не се допускат никакви отклонения за стръкове с подрязани краища или добавени клончета.
   ii)   Категория II
   10 % от стеблата могат да не съответстват на характеристиките за тази категория.
   Евентуалните недостатъци не трябва да компрометират използването на продуктите.
   Б.   Допустими отклонения от дължината
   Допускат се 10 % от броя на стръковете, чиято дължина се отклонява от определените граници, като най-късите стръкове не могат да бъдат с дължина по-малка с 5 сантиметра от нанесения код за дължина.
   V.   ОПАКОВАНЕ И ТЪРГОВСКИ ВИД
   А.   Търговски вид
   Листата от Asparagus plumosus трябва да бъдат представяни на връзки по 10 грама или делими на по 10 стръка.
   Б.   Еднородност
   Стръковете от една връзка трябва да бъдат с еднородни форма и цвят. Длановидните стръкове и клончета, както и длановидните подрязани стръкове, класирани единствено в категория II, трябва да се поставят във връзки отделно.
   В.   Опаковане
   Опаковката трябва да бъде такава, че да осигурява подходяща защита на продукта. Хартията и други материали в непосредствен допир с продуктите трябва да бъдат нови. В случай че върху тях има отпечатани указания, те трябва да бъдат върху външната страна на опаковката, за да не бъдат в контакт с продуктите.
   VI.   МАРКИРОВКА
   Стоките трябва да се придружават от следните указания:
   А.   Идентификация
   
               Опаковчик или
            
            
               Име и адрес или идентификация със символ
            
         
               експедитор
            
         Б.   Естество на продукта
   Asparagus plumosus или Asparagus setaceus.
   В.   Произход на продукта (незадължително)
   Зона на производство или национално, регионално или местно наименование.
   Г.   Търговски характеристики
   
               —
            
            
               категория,
            
         
               —
            
            
               указване длановидни стръкове или клончета с подрязани връхчета,
            
         
               —
            
            
               минимална и максимална дължина или код дължина,
            
         
               —
            
            
               брой връзки и единично тегло на всяка връзка
            
         
               —
            
            
               евентуално, указание „blond“ или „biondo“.
            
         Д.   Официална марка за контрол (незадължителна)
   
      (1)  Листата от Asparagus plumosus, наречени „blond“ или „biondo“ се допускат също, при условие че отговарят на предписанията на стандарта, приложим за този вид.